
Can Masdéu inaugura el Punt d'Interacció de Collserola, una resposta autogestionada a les pretensions d'un punt d'informació de Collserola de l'ajuntament de Barcelona. 


Aturem les gub^res 


400 PERSONES ES MANIFESTEN CONTRA LA INVASIÓ D'iRAK 

Forcen a l'acampada permanent 
contra la guerra a instal·lar-se a un 
pàrquing de la Zona Universitària 


Ccoo i Ugt reuneixen a 4.000 persones i parlen de 50.000 

Les marxes del primer de M aig marcades 
per la ressaca de la lluita contra la guerra 

losé Maria Fidalao reb a Madrid els fruits de la indiana situació en la que es troben els treballadors de Sintel. 


Lluita laboral del primer de maig 


Barcelona.- El passat dia lde maig ha arribat 
després d'un llarg mes de protestes, xer¬ 
rades, acampades i mobilitzacions vàries en 
contra de la invasió militar de l'ultradreta 
global a l'Irak. Aquest fet ha marcat en 
alguns casos el contingut i en d'altres el des¬ 
gast deia protesta. 

Les manifestacions oficials dels sindicats 
Ccoo i Ugt van pretendre presentar-se com a 
massives a la ciutat de Barcelona, fet que no 
va ser real, ja que el nombre d'assistents es va 
limitar a unes 4.000 persones, davant de les 
50.000 oferides pels mitjans de comunicació. 
A d'altres punts de la ciutat tingueren lloc 
durant tota la jornada actes sindicals més 
compromesos i crítics, com les ja tradicionals 
trobades de la CNT a les Cotxeres de Sants i 
a l'Arc de Triomf, que varen reunir diversos 
centenars de persones. També la CGT va 
reunir un miler de persones al matí a la 
Rambla de Santa Mònica. Per la seva part, la 
Intersindical Alternativa de Catalunya va real - 
itzar un acte al Parc de les Tres Xemeneies, al 
Poble Sec, alhora que la CSC convocava un 
dinar popular a la plaça Osca de Sants, on s'hi 
trobaven prop de 200 persones. 

A la tarda, la Coordinadora de l'Esquerra 
Independentista reunia alguns centenars, 
principalment de joves que varen denunciar 
els sindicats grocs, en un recorregut que va 
baixar per Pelai i Portal de l'Àngel, fins a les 
seus de Ccoo i Ugt (passant de llarg per la 
seu de Foment del Treball, ja que es trobava 


blindada de policies), on varen escenificar 
l'explotació laboral i varen boicotejar amb 
pintura groga i graffitis reivindicatius la 
façana dels edificis sindicals. 

La marxa de Sintel a Madrid 
Les caminades organitzades pels ex-trebal - 
ladorsde Sintel en direcció a Madrid varen 
arribar el 30 d'abril a les rodalies de la cap¬ 
ital des de sis punts diferents. L'l de maig 
varen entrar a Madrid, fortament presion- 
ats per una massiva presència policial. El 
seu objectiu era visibilitzar el conflicte en 
el que es troben durant la jornada reivin¬ 


dicativa per excelència del món laboral. 
Varen manifestar-se fins a les immediacions 
de l'escenari central on s'havien de realitzar 
els mítings dels "capos" de Ccoo i Ugt, però 
la ràbia i la indignació cap aquests dirigents 
en relació a la seva actuació en el cas Sintel 
va dur a increpar-los i a que rebessin insults 
i un cop al cap en el cas de Fidalgo. Aquest 
incident va generar una postura de victim- 
isme per part de Fidalgo i una criminal- 
ització dels que hereus del Campamento 
de la Esperanza. 

Repressió i impunitat 


DOS DETINGUTSI DIVERSOS FERITS 

La policia local 
assalta el Casal 
Antoni Sala i Font 

Badalona/ Barcelonès.- "El passat dissabte 3 
de maig, el Casal Antoni Sala i Font, va patir 
una greu agressió de la policia local que es va 
saldar amb múltiples contusionats i 2 detin¬ 
guts, que a hores d'ara ja estan en llibertat, un 
d'ells amb càrrecs de desobediència. 

Mentre el Casal estava començant a tancar 
les seves portes una patrulla de la Guàrdia 
Urbana va aturar-se al davant i tot seguit el 
soci Ricard Amaya es va dirigir als guàrdies 
per si hi havia algun problema i per explicar- 
los que tot seguit tancaríem. Els guàrdies s'hi 
van avenir, però van exigir que en R.A. els 
donés la seva identificació personal perquè 
quedés com a responsable de les actuacions 
del Casal. El soci els va explicar que l'entitat ja 
té uns responsables legals que són els que en 
qualsevol cas han de respondre davant les 
autoritats. Aquest fet va fer irar un dels 
guàrdies i a partir d'aquí van començar a actu- 
arde maneraviolentacontrael soci,obligant- 
lo a entrar dins el cotxe patrulla. La patrulla 
va avisar reforços i en uns segons van arribar 
una quinzena de policies locals amb les por¬ 
res a la mà i sense cap preàmbul ni mínim dià¬ 
leg van entrar dins el local colpejant el cap i 
els cossos de les persones que quedaven dins 
fins arraconar-les. Finalment, R.A. va ser 
detingut i múltiples persones van patir contu¬ 
sions cranials i corporals. Els policies van 
marxar amb el detingut després que el capo¬ 
ral de torn digués "Ya hemos hecho lo que 
veníamos a hacer, vàmonos''. Amb tot, també 
va ser detingut un altre soci que havia 
fotografiat tots els fets. Va ser alliberat 
després de múltiples amenaces i destrossa 
del rodet fotogràfic. En R.A. va ser alliberat el 
diumenge al migdia.'' Contra-lnfos + 

Barcelona.- El passat dia 30 d'abril a les set de 
la tarda va quedar desmantellada l'acampada 
contra la guerra que hi havia a la zona central 
ajardinada de la plaça Francesc Macià. Però 
lluny d'abandonar la protesta, el grup de gent 
que ha quedat de les acampades que es van 
extendre per Barcelona durant la invasió mil - 
itar a l'Iraq van decidir constituir-se com a 
acampada itinerant i permanent. El primer 
destí ha estat el pàrquing a l'aire lliure de les 
facultats de física-química i filosofia i 
història. Al bell mig del pàrquing hi ha aix¬ 
ecades una vintena de tendes i una gran 
haima amb matalassos, taules, etc.. 

En aquest espai estan desenvolupant el dis¬ 
curs antagonista a la guerra però també a 
tot allò, com diuen, que la fa possible. 
Després de la pressió que ha exercit el go- 


Okupació i Especulació 


vern central i l'Ajuntament, es plantegen 
quines poden ser les maneres d'intervenir en 
aquestes polítiques hipòcrites i posar de 
relleu que hi ha gent disposada a passar més 
de 45 dies acampats per visibilitzar el con¬ 
flicte latent en aquesta societat. 

A banda de les activitats diàries que real¬ 
itzen, cada nit es fa una assemblea per 
decidir el que es farà i per aprofundir en els 
debats encetats. Aquest matí han sortit amb 
els universitaris aplegats sota la Plataforma 
contra la guerra d'universitats per dirigir-se 
a la manifestació de la plaça Universitat de 
Barcelona. Diversos centenars d'estudiants 
han recorregut el centre de la ciutat fins 
arribar davant de la Delegació de Govern. 

Contra-lnfos +Acampada 
Itinerant i Permanent 6/ 5/ 03 



La protesta de l'esquerra independentista a les portes de la seu d'UGT. 


Butlletí Setmanal 


Gontra-Infos 


tel: 93.442.62.53 

«zitzania@sindominio.net» 


Acusats d'usurpació i danys 

7 detencions a Sant Cugat durant 
l'okupació d'una casa buida a Collserola 

Sant C ugat/ Vallès Occidental.- Varen okupar una casa a les afores de Sant Cugat, d'entre les 
moltes abandonades que hi ha a la vessant nord de la serra de Collserola, ja que moltes 
d'elles varen ser construïdes sense llicència i ara es troben sense habitar. La policia nacional 
va fer acte de presència per impedir-los que continuessin a la casa, però amb una actitud 
molt violenta i actuant sense cap procés judicial previ. Els agents varen detenir les 7 per¬ 
sones que allí es trobaven el vespre del 5 de maig, acusant-les d'usurpació i danys, per haver 
modificat un mur exterior de la casa. 

Els nois i noies detinguts van ser traslladats a la comissaria de la policia nacional de Sant 
Cugat, des d'on van ser traslladats al jutjat de Rubí, tot sortint en llibertat després de 
declarar el vespre del dia 6. Una de les noies, amb nacionalitat nord-americana, va ser alli¬ 
berada però amb una proposta d'expulsió. Contra-lnfos 6/ 5/ 03 


























Presos en lluïta 


La primera petició de N egri és la llibertat dels seus 

COMPANYS DE GENERACIÓ POLÍTICA, A LA PRESÓ 0 A L'EXILI 

Surt en llibertat Toni Negri 
eximit de tota càrrega penal 

El 25 d'abril va sortir en llibertat el que va ser condemnat com a líder 
de les Brigades Roies italianes i per silenciar la seva veu d'oposició. 


Alerta roja a la presó de Valdemoro 

Els 14 presos bascos de Valdemoro en vaga de fam des de fa més de 10 dies. 


Itàlia.- El passat dia 25 d'abril, després de 
mésde 24 anysde presó i exili,Toni Negri ha 
estat exhimit dels càrrecs pels que se'l va 
condemnar: associació subversiva, respons¬ 
abilitat moral als desordres socials i polítics 
dels anys 70, actes vandàlics, i per ser el 
cervell ocult de les accions de les Brigades 
Rojes durant l'Autonomia Obrera. 

Després de la seva detenció el 1979, va passar 
quatre anys i mig a una presó d'alta seguretat 
esperant a ser jutjat, va passar 14 anys exiliat 
a França. Al tornar a Itàlia, el 1997, encara li 
restaven per cumplir 12 anys de condemna 
pel processament anomenat "procés del 7 
d'abril". Després de passar un any en una altra 


Estat espanyol.- "A finals de mes, un cop més 
toquen eleccions, en aquest cas municipals i 
privincials. Un cop més, som moltes les per¬ 
sones que, sense tenir en compte la nostra 
ideologia, som cridades per acudir oblig¬ 
atòriament a les M eses Electorals dels difer¬ 
ents barris i localitats. Aquesta obligatori¬ 
etat no respecta la llibertat de cadascuna de 


presó de seguretat i després de reduccions 
de condemna per "bona conducta", havent 
passat cinc anys més en diferents règim de 
semillibertat i llibertat vigilada, el 25 d'abril 
ha quedat en llibertat absoluta. 

Els dos primers pensaments de N egri van ser 
un per tots els co-imputats del "procés del 7 
d'abril" que van ser alliberats al 1986 després 
de que l'estat italià hagués admès un "error 
judicial" que va costar 7 anys de presó pre¬ 
ventiva. L'altre per tots i totes aquelles pre¬ 
ses que encara esperen uan solució política 
als anys de plom italians i que encara roma¬ 
nen a presons italianes o franceses o a l'exili. 

nosaltres de creure en diferents models 
polítics del que existeix actualment. No 
se'ns obliga a votar, però sens obliga a par¬ 
ticipar en el sitema de democràcia represen - 
tativa, tot i que no hi creiem, sense que 
poguem al·legar res. És per això que fem una 
crida a portar a terme una insubmissió a les 
M eses Electorals a tota aquella gent que, tot 


Molins de Rei 
s'afegeix a la soli¬ 
daritat amb els 
tres joves presos 
de la vila de Torà 

En ple consistorial, l'Ajuntament de 
Molins de Rei (Baix Llobregat), apro¬ 
va per unanimitat una moció de soli¬ 
daritat amb els tres joves de Torà 
empresonats pel jutge de l'Audiència 
Nacional, Baltasar Garzón. 

Molins de Rei/ Baix Llobregat.- Dimarts 29 
d'abril, la vila de Molins de Rei (Baix 
Llobregat), aprovà per unanimitat una moció 
presentada pels grups d'IiE i ERC-AM, a 
instàncies d'Endavant. Per 17 vots a favor, els 
dels dos grups proposants més CiU i PSOE, i 
cap en contra ni abstencions, es prengué com 
a pròpia una moció que ja ha estat assumida 
pels consistoris de Calonge de Segarra, 
Castellfollit de Riubregós, Pujalt, Molsosa i 
Calaf. Al final d'aquesta, l'ajuntament de 
Molins, hi amplià el contingut fent referència 
claraa la solidaritat amb elstresempresonats 
de Torà, fins a "exigir a les administracions 
judicials implicades la llibertat delstresjoves 
detinguts, atesa la situació d'inseguretat i 
manca de llibertat que ha provocat l'apli¬ 
cació de la llei antiterrorista alsdetingutsi el 
desplegament policial desmesurat portat a 
terme". En relació a l'estat dels joves, el text fa 
esment a la pràctica de la tortura: "...és evi¬ 
dent la preocupació existent ja que l'Estat 
espanyol surt anualment als informes 
d'Amnistia Internacional i altres entitats com 
a Estat on es practica la tortura". 

i pensar al marge del sitema establert, ha 
rebut amb caràcter d'assistència obligada un 
càrrec a les Meses el proper 25 de maig. Pel 
dret a ser coherents amb les nostres idees i 
pràctiques, no participem de la democràcia 
representativa!! No acudeixis a les Meses!! 
Per contactar, pots escriure a insubmis- 
siomeses@yahoo.es" Meiga 6/ 5/ 03 


C.P. Valdemoro/ M adrid.- Tot va començar a 
mitjans de març, quan dos familiars d'un 
pres polític vasc van morir i un altre va 
quedar greument ferit en un accident de 
cotxe quan anaven a visitar-lo. Dies després 
hi va haver concentracions als patis de les 
presons dels diferents col·lectius de presos 
polítics, entre elles la de Valdemoro, la 
direcció d'aquest centre penitenciari va 
reprimir la protesta i van posar a dos dels 
presos en situació d'aïllament. Però no 
només això, sinó que un dia els van inter¬ 
rompre el breu temps de pati i els van clavar 
una pallissa. Aquell dia, aquests dos presos 
van començar una vaga d'higiene. El 23 
d'abril, dues setmanes després de comen- 
nçar la vaga, els funcionaris van entrar a la 
cel.la d'un dels presos i li van clavar una altra 
pallissa i acte seguit va ser traslladat al C.P. 
Puerto 1 on encara segueix en situació d'aïl¬ 
lament. Com a acte de resposta, l'altre pres 
va iniciar una vaga de fam i de sed. El dia 
següent, i amb solidaritat amb els presos en 
aïllament, la resta de presos vascs de la 
presó de Valdemoro van iniciar vaga de fam 


Gènova/ Itàlia.- La jutge d'instrucció Elena 
Daloiso, ha accedit a la petició del fiscal 
Silvio Franz, qui havia sol·licitat l'arxiu del 
cas contra el presunte autor dels trets que 
van acabar amb la vida de Cario Giuliani, 
adduint que l'assassinat no va ser tal, sinó un 
homicidi en "legítima defensa". "Resulta difí¬ 
cil fer un comentari en aquest moment, 
encara que ens ho esperàvem, sempre dol. 
Vull dir que nosaltres no tenim por de la ver¬ 
itat, uns altres evidentment sí", comentava 
Heidi Giuliani, la mare de Cario, després de 
conèixer la notícia. Mentrestant, el primer 
de maig, 18 carabiners de la Segona Brigada 
mòbil sortien amb destinació a L'Iraq. 
Formaran part del grup que es troba sota les 


i de sed, excepte tres que van optar pels 
"txapeos". Després de 8 dies, el primer pres 
va haver de deixar la vaga de sed a causa de 
vòmits amb sang i en els dies posteriors 
també ho van fer la resta de presos, tot i que 
van segui amb la vaga de fam. 

Tot i així, la direcció de la presó no ha suspès 
l'aïllament del pres, i fins i tot ha posat en 
aquesta situació a més presos dels que estan 
en vaga de fam, encara que ja n'hi ha dos que 
han passat per l'hospital degut al seu estat 
greu i un d'ells encara hi està. A més a més ha 
fet una declaració d'intencions dient que no 
està disposada a cedir davant d'aquests mit¬ 
jans de protesta sigui quina sigui la situació 
dels presos. Desdelscol·lectiusde suport als 
presos vascs fan una crida a que es truqui a la 
presó per denunciar les pallisses i l'aïllament 
i per inquirir per la situació dels vaguistes, 
que pot ser crítica en els propers dies. 
Valdemoro: 91894.80.00, 91894.80.90, 
91692.40.60 (FAX) 

Jutjat de Vigilància Penitenciària: 

91397.08.21 91397.08.22,91570.06.58 (FAX) 

ordres del general Leonardo Leso, que esta¬ 
va al comandament de les tropes especials 
dels Carabiners desplegades durant el G8 a 
Gènova, al juliol del 2001 Leso aspira al 
comandament de tot el contingent de poli¬ 
cia internacional a L'Iraq. Per altra banda, a 
pesar de les mentides i les reticències 
enfront del Parlament i la fiscalia, i a pesar 
de tot el succeït a Gènova, cap dels alts ofi¬ 
cials implicats ha perdut el seu lloc. És més, 
ho van fer tan bé a Gènova que ara els 
envien a L'Iraq. Tant és així que Mario 
Placanica, presumpte assassí de Cario 
Giuliani, ha tornat al servei. L'arxiu no només 
posaria fi a la investigació sobre l'homicidi 
Giuliani, una història plena de fets en abso- 


A L'ESPERA DE LA RESOLUCIÓ JUDICIAL 

Tall de la Ronda 
de Dalt en suport a 
l'Ateneu de Cornellà 

Les pancartes desplegades feien 
referència als 17 anvsde vida del 
centre social més antic de Catalunya. 

Cornellà/ Baix Llobregat.- Per denunciar l'a¬ 
menaça de desallotjament de l'Ateneu de 
Cornellà, el passat dimecres 30 d'abril a les 
vuit del matí una quarantena de persones 
van participar d'un tall de circulació a l'alça¬ 
da de Sant Ildefons a la Ronda de Dalt. El 
tall va tenir una durada d'uns 20 minuts i va 
causar retencions d'uns 4 quilòmetres. 
Durant l'acció es desplegaren dues pancar¬ 
tes: una tallava el trànsit de l'entrada a 
Barcelona i deia "Del Ateneu no nosvamos", 
i l'altre damunt d'un pont on es podia llegir 
"No al desallotjament de l'Ateneu de Kny, 17 
anys de vida no es llencen". Durant el tall de 
trànsit dos nois es mantenien penjants amb 
cordes del mateix pont on havien desplegat 
la pancarta. Aquesta va ser una de les 
accions que estan duent a terme en contra 
del desallotjament, i des de l'Ateneu de 
Cornellà continuaran informant de prop¬ 
eres convocatòries, mobilitzacions i de les 
novetats del procés judicial. 

lut clars, sinó que anul·laria les responsabili¬ 
tats de qui van gestionar l'ordre públic a 
piazza Alimonda i de lesseusdel poder. Així 
mateix, podria convertir-se en precedent 
per als altres sumaris que segueixen oberts 
sobre Gènova. Moltes pallisses policials 
seran arxivades de no ser possible la identi¬ 
ficació dels responsables: el Genoa Social 
Forum ha fet una crida per a trobar videos, 
fotos i testimoniatges. Perquè Gènova no es 
tanca aquí. Diferents iniciatives s'han convo - 
cat almenys a Itàlia contra aquesta decisió 
judicial inacceptable. Fonts i ampliació d'in¬ 
formació a: IMC Itàlia Sherwood comuni- 
cazione www.italy.indymedia.org 

M or el primer pres a la presó de Villena 

Es confirma la dada d'un pres mort cada tres dies a les presons espanyo les 
Villena/Alacant.- Un pres va aparèixer mort a la seva cel·la, a la prision de Villena 
(Alacant), la qual va ser inagurada fa 10 mesos i ja es troba en total estat de massificació, 
fet que obliga a alguns presos a dormir a terra El mort de 29 anys, reduït al mòdul 6 de 
penats d'aquesta presó, cumplia condemna per robatori. L'origen de la mort es desconeix 
pel moment degut a que institucions penitenciàries ha silenciat completament qualsevol 
hipòtesi de la seva mort, pel que s'ha trasalladat el cadàver al tanatori d'Alacant, on se li 
practicarà l'autòpsia. El mort no tenia cap problema de drogadicció, ni estava en tracta¬ 
ment per un possible risc de suïcidi. Una altre vegada, la presó de Villena oculta el que els 
carcellers fan amb els presos i el tracte que reben, trobant-se restringides les condicions 
higièniques i sanitàries mínimes com les de poder dormir a un matalàs, sense que això pre¬ 
ocupi al director de la presó, Tomàs Sanmartin, ni a cap dels carcellers. Per més informa¬ 
ció actualitzada, contacte: contrainfosvlc@nodo50.org Contra-lnfos València 23/ 4/ 03 


Antiinstitucional 


Insubmissió a les properes meses electorals 


Tràgiques conseqüències de la cim era de Gènova 


LA JUTGESSA ARGUMENTA QUE ELS TRETS QUE VAN ACABAR 
AM BLA VIDA DE CARLO VAN SER EN LEGÍTIMA DEFENSA 


Arxiven el cas contra el carabinieri 
que va assassinar a Cario Giuliani 


Defensa dels espais naturals 


Col·lectius i contrainformació 


Antimiutarisme 


Les MOBILITZACIONS CONTINUEN 

No s'aturen les obres a l'eix Vic-0lot 

La Vola/ Osona.- L'eix Vic-0lot segueix fent via, a les rodalies de La Vola les màquines van 
obrint traça per deixar pas més endavant a la maquinària pesada, toneladores, etc. Sobre 
aquestes dates ja estava previst que la màquinaria per a realitzar el túnel de Bracons 
apareixés per aquestes contrades tot i que davant les properes eleccions "segurament per 
no fer rebombori, no mouran peça" comenta un membre del col·lectiu Salvem les Valls. La 
resposta envers l'actual situació ja va fer-se evident fa unes setmanes quan els participants 
a una acampada van aturar una màquina que desbrossava un tram de camí. Ara i al llarg 
d'aquest mes, segueix la lluita per aturar el projecte, amb diverses activitats de protesta, la 
primera serà a les 10:30 del dissabte 10 de maig, a Sant Andreu de la Vola on és realitzarà 
una sortida de coneixença de l'entorn a càrrec d'un membre de l'Agrupació de Naturalistes 
d'Osona i seguidament es muntarà una petita acampada a la Rectoria de la Vola per a 
tothom qui es vulgui quedar, on es faran reunions per organitzar els propers actes i prospec¬ 
cions de les obres la resta del cap de setmana. Seguirem informant. 

Trobada de la Coordinadora 
Contra la Marginació de Cornellà 


Cornellà/ Baix Llobregat.- El dissabte, 26 
d'abril, es va tenir la VIII Trobada de la 
Coordinadora Contra la Marginació de 
Cornellà, en la qual es va fer públic un man¬ 
ifest sobre les reformes anunciades del Codi 
Penal. El manifest, que compta amb l'adhesió 
d'onze associacions que fan front als reptes 
socials més extrems (tortures, immigració, 
presó, marginació i exclusió, etc), es suma a 
d'altres declaracions crítiques a la pretesa 
reforma del Codi Penal, partint del coneixe¬ 
ment directe de persones preses i expreses. 


El manifest comença amb una descripció del 
moment actual, amb problemes socials de 
gran intensitat i un enduriment de la política 
amb trets repressius com la llei de partits, la 
supressió del diari Egunkaria i el maltracta¬ 
ment d'alguns dels seus directius, etc. La 
reforma anunciada amaga els problemes 
reals i carrega contra els petits delinqüents. 
El document denuncia l'estat de les presons, 
que es troben en un procés d'amuntegament 
i sense eficàcia real per a disminuir la delin¬ 
qüència que es vol atacar; la ineficàcia dels 


mitjans (insuficients, per cert) de rehabil¬ 
itació que és la finalitat primera dels centres 
penitenciaris; la situació més feble dels 
immigrants, amenaçats d'expulsió. En con¬ 
junt, si les reformes proposades van enda¬ 
vant, la situació de presos i preses s'endurirà 
i també la de les seves famílies. Tanmateix, la 
Coordinadora no solament denuncia sinó 
que fa propostes concretes per a una soci¬ 
etat ben informada sobre la situació peni¬ 
tenciària, exposa camins per a evitar la 
delinqüència i mitjans de rehabilitació i inte¬ 
gració social i laboral. En conjunt, el mani¬ 
fest és un clam i una invitació a forces 
socials i polítiques a treballar per una justí¬ 
cia veritablement justa i una democràcia 
veritablement democràtica. 

Coordinadora Contra la M arginació 
de Cornellà 6/ 5/ 03 


Van ser imputats per uns cartells on apareixia la cara d'un cacic local 

El fiscal demana que es desestimi la denúncia contra 
els membres de la Plataforma en Defensa de l'Ebre 


Amposta/ El Montsià.- El fiscal ha demanat 
que es desestimi la denúncia contra els sis 
membres de la Plataforma en Defensa de 
l'Ebre (PDE) acusats d'un greuge contra 
l'honor del president de la Comunitat de 
Regants de la Dreta de l'Ebre, M anel M asià, i 
contra l'honor de la Comunitat. Els membres 
de la PDE van ser denunciats per M asià pels 
cartells en què apareixia la seva fotografia 
(al costat de la del president del Sindicat de 
Regs de l'Esquerra de l'Ebre, el senador i el 
diputat amb la llegenda 'Pel seu futur ($) 
venen lo teu!', en al·lusió al transvasament 


de l'Ebre. Els cartells van aparèixer als car¬ 
rers de lesTerres de l'Ebre a l'abril del 2001i 
M asià va presentar el 2002 la seva denúncia. 
El judici va acabar a la tarda del dimarts 29 
d'abril amb la petició del fiscal que es deses¬ 
timi la demanda perquè no s'ha pogut provar 
l'autor dels cartells ni que la frase que con¬ 


tenen sigui "d'extrema gravetat". A més, el 
fiscal ha expressat els seus dubtes pel fet 
que no s'hagi cridat a les persones que sor¬ 
tien als cartells. Els sis acusats no van estar 
sols durant el judici, sinó que prop de 80 
persones van restar a les portes del jutjat 
durant tota la vista. Contra-lnfos 6/ 5/ 03 


Contra la línia de 400 
volts al Rosselló 

Dissabte 31de maig al matí a Perpinyà, 

M anifestació 


(Es muntaran autocars des de Figueres 
que sortiran a 2/ 4 de 9 del matí de 
l'Estació d'autocars. Per més informació i 
reserves: 972670531 de 10 a 12 del matí.) 


Espadaler esbroncat un cop més al Delta 

Deltebre/ Baix Ebre.- «Deltebre, un poble sense ajuntament» o «Volem depurar el govern 
català» van ser alguns dels crits amb què els membres de la Plataforma en Defensa de 
l'Ebre van rebre el conseller de Medi Ambient, Ramon Espadaler, a la població de 
Deltebre. Ramon Espadaler es presentà a Deltebre per tal d'inaugurar una depuradora 
d'aigues residuals i un cop més la població del Delta va recriminar a CiU el seu vist i plau 
al PHN. La protesta s'allargà durant l'acte institucional i una quinzena de manifestants van 
baixar fins a un arrossar inundat on van desplegar una pancarta que hi posava "Deltebre 
diu no al transvasament", alhora que llençaven diferents proclames contra el conseller i el 
delegat ebrenc, Francesc Sancho. Contra-lnfos 5/ 5/ 03 


Solidaritat amb Argentina 


Barcelona també repudia la repres¬ 
sió a les treballadores de Brukman 

Acte de rebuig contra l'onada repressiva a Argentina. 

Barcelona.- La Comissió de Solidaritat amb les Fàbriques Ocupades a Argentina va organ¬ 
itzar un acte diumenge 27 d'abril de rebuig a la repressió vers la fàbrica recuperada Brukman 
davant el Consulat Argentí de Barcelona. El mateix va ser convocat al costat de la Plataforma 
Argentina contra la Impunitat i hi va haver intervencions d'altres col·lectius argentins (Grup 
de Suport a la Aníbal Verón, Casal Argentí, Grup de suport al CTA). A les 12:30 hores, amb 
més de 50 persones, van iniciar l'acte llegint el comunicat que la Comissió de Solidaritat 
amb les Fàbriques O cupades havia redactat. Es va fer especial referència a la salvatge repres¬ 
sió soferta per les treballadores de la tèxtil de la ciutat de Buenos Aires, Brukman i s'es¬ 
mentaven tots els altres casos de repressió que estan succeint al país. Després van parlar els 
membres dels altres col·lectius argentins i es va tancar amb un emotiu aplaudiment i el com¬ 
promís de donar suport a les lluites obreres i populars a Argentina. 

www.obrerosdezanon.org +Contra-lnfos 6/ 5/ 03 


Varen pintar un Carril-Bici 
a la plaça Espanya 

Acció simbòlica 
contra el petroli 
ales portes 
del Saló de 
lAutomòbil 

Barcelona.- Una quinzena de bicicletes 
varen participar el passat dia 30 d'abril d'u¬ 
na acció simbòlica davant de les instal·la¬ 
cions de la Fira de l'Automòbil, a Montjuic. 
L'acte volia denunciar la responsabilitat de 
les multinacionals de l'automoció i del 
petroli en la promoció i el finançament de 
les guerres i invasions militars, com ara l'in¬ 
vasió ó'Eua i Gran Bretanya contra Irak. 
També reclamaven l'ús de la bicicleta com a 
mitjà de transport enmig d'un medi urbà 
absolutament conquerit per l'asfalt i els 
vehicles de motor. 

Durant l'acte varen tallar la circulació a la 
Gran Via, i varen dibuixar un carril bici a la 
plaça Espanya finsa les portesde la Fira de 
l'Automòbil. A una gran pintada sobre l'as¬ 
falt es podia llegir: "Cotxe + petroli = 
Guerra", mentre varen fer sonar els timbres 
de les bicicletes davant dels guardes de 
seguretat de la Fira i d'alguns secretes que 
es trobaven ala zona. 

Contra-lnfos 6/ 5/ 03 


Adreces actualitzades dels presos de Torà 


*Per escriure a Jordi Torné Chimeno i Antonio Codina Agulló, c.p. madrid ii, alcalà dehenarés 

Ctra.de Meco Km 5,28800, Alcalà de Henares, Madrid (Telèfon.- 91889 9763 Fax.- 91888 7061) 

*Per escriure a Jordi Vilaseca Cantacorps, C.P. MADRID VI, (Mòdul 5), ARANJUEZ, Carretera Nacional 400, km 2'8,28300, Madrid 


Mes de maig de reflexió i festa, cl rutlla 54, baixos (Terrassa) 

2 anys de l'Ateneu Candela 


Matxacant b. negoci immobiliari, fins EL DISSABTE 10 DE MAIG 

6 anys d'okupació a Can Vies 


^^L'oratge de la setmana vinent 


I Dimecres 7 

Dijous 8 

Divendres 9 

Dissabte 10 

Diumenge 11 

Dilluns 12 

Dimarts 13 


C2D 


ix- 


■JF 



Pluges intenses a partir de la nit de dimarts a dimecres. Continuaran fins dijous a la nit, i algun 
ruixat divendres a la matinada. A partir de divendres a migdia més sol que s’imposarà l’endemà. 











































